Երբ գալիս է նոր տարին, ես դեռ շարունակում եմ հավատալ, որ յուրաքանչյուր Ամանոր ամեն ինչ նոր ու ավելի լավ էջից սկսելու ևս մեկ հնարավորություն է: Թող չթվա, որ դժգոհ եմ ներկայիս վիճակիցս, պարզապես յուրաքանչյուրս էլ շտկելու բաներ ունենք մեր կյանքում, մեր մտքերում, մեր մեջ: Ամանորին ամփոփում եմ տարվա ընթացքում ապրածս, ձեռքբերումներս ու ամենակարևորը` բացթողումներս: Երբ գալիս է Նոր տարին, պարզապես ցանկանում եմ լինել ընտանիքիս հետ, առանց կողմնակի մարդկանց ու վերջ: